૧૯૮૬ માં સંઘની સ્થાપના થયા બાદ સંઘના કાર્યકર્તાઓએ સંઘ બારે ગુજરાતમાં પ્રચાર કર્યો. પ્રજાપતિ જ્ઞાતિમાં એકતા સહિત રાજકીય ક્ષેત્રે ગુજરાત સરકાર સામે પડકાર કરવાથી જ્ઞાતિમાં અનેક લાભો શક્ય છે એવી સમજ આપી. જ્ઞાતિજનોએ પણ એ બધું સાંભળ્યું અને સૌને આ વાત યોગ્ય લાગી, અને સંઘના સભ્યો બન્યા. જ્યારે આવું પરિવર્તન શક્ય થયુ ત્યારે ગુજરાત સરકારે પ્રજાપતિ જ્ઞાતિજનોની માંગનો સ્વીકાર કર્યો, અને પ્રજાપતિ જ્ઞાતિને બક્ષીપંચમાં સામેલ કરી જે થકી પ્રજાપતિ બાળકોને ઉચ્ચ અભ્યાસ માટે એડમીશન લેવા માટે લાભો મળ્યા. એ પછી માટીકામ-ઈંટકામ માટે પણ સરકાર પાસે સહકાર મેળવ્યો. આ પ્રમાણે રાજકીય ક્ષેત્રે વિજય સાથે પ્રજાપતિ બાળકો માટે શિક્ષણ માટે લાભ શરૂ થયો.